***2.0*** भारतीय काल्पनिक विज्ञान पर आधारित फ़िल्म है, जिसका निर्देशन शंकर ने किया है। इसके लेखक शंकर और जयमोहन है। यह 2010 में प्रदर्शित हुई तमिल फ़िल्म एन्थिरन (रोबोट) का दूसरा भाग है, इसमें रजनीकान्त, एमी जैक्सन, भीमा डगला और अक्षय कुमार मुख्य किरदार में हैं। ए॰ आर॰ रहमान ने फ़िल्म में संगीत दिया है। इस फिल्म को 14 भाषाओं में डब किया गया। 30 नवंबर 2018 को इसे पूरी दुनिया में प्रदर्शित किया गया।

**2.0** को दुनिया की **सबसे बेहतरीन वैज्ञानिक फिल्मों** में से एक माना जाता है। 

इसमें फिल्म विशेषज्ञों ने विशेष रूप से फिल्म के दृश्य प्रभाव, रजनीकान्त , एमी जैक्सन,भीमा डगला और अक्षय कुमार के प्रदर्शन और साथ ही साथ सामाजिक संदेश देने की सराहना की, तथा बेहतरीन कहानी की जमकर प्रशंसा की।

इस फिल्म ने अपने पहले दिन ही दुनिया भर में 117.34 करोड़ की कमाई करने में सफल रहा। पहले हफ्ते में फिल्म ने 550 करोड़ की कमाई की, तथा फिल्म का लाइफटाइम कलेक्शन ₹ 1,150 करोड़ से भी जादा था। फिल्म ने हिन्दी डब में ₹201 करोड़ (US$29.35 मिलियन) से अधिक कमा कर *बाहुबली 2: द कॉन्क्लूज़न* के बाद दूसरी सबसे अधिक कमाई करने वाली हिन्दी डब फिल्म भी बन गया है। इसी के साथ ये पूरी दुनिया में सबसे अधिक कमाई करने वाला छठवाँ भारतीय फिल्म भी बन गई है।

कहानी
-----

पक्षियों से घिरा एक इंसान लटक कर अपनी जान दे देता है, वहीं दूसरी ओर वसीगरन (रजनीकान्त) एक नए रोबोट नीला को विद्यार्थियों को दिखा रहा होता है। तभी अचानक सभी के मोबाइल फोन उड़ने लगते हैं। इस बारे में कुछ पता लगने से पहले ही पूरे तमिलनाडु के सभी मोबाइल फोन हवा में उड़ चुके होते हैं। इस समस्या को हल करने के लिए सरकार द्वारा एक आपातकालीन बैठक बुलाई जाती है। वसीगरन वहाँ चिट्टी को फिर से लाने के बारे में प्रस्ताव रखता है, जिसे 2010 में अलग कर दिया गया था। लेकिन प्रोफेसर बोहरा का बेटा, धिनेन्द्र बोहरा इसका विरोध करता है और काउंसिल सेना से मदद लेने का फैसला करती है। हालाँकि सेना पर मोबाइल फोन के झुंड हमला कर देते हैं।

इसी तरह मोबाइल फोन बेचने वाले जयंत कुमार और ट्रांसमिशन टावर के मालिक रंजीत लूला के साथ साथ ये मोबाइल फोन राज्य के टेलिकॉम मंत्री को भी मार देते हैं। आगे होने वाले नुक्सान से बचने के लिए गृह मंत्री, विजय कुमार बिना अनुमति ही वसीगरन को चिट्टी को बनाने का आदेश दे देता है। चिट्टी उन मोबाइल फोन का पीछा करता हुआ एक बड़े कौवे तक आ जाता है। उन दोनों के बीच लड़ाई होती है और चिट्टी की बैटरी खत्म होने लगती है, वो बिजली का स्रोत ढूंढने लगता है और उसे तीन बड़े सिंगल ट्रांसमीटर दिखाई देते हैं। वो कौवा उस ट्रांसमीटर के क्षेत्र में नहीं आ पाता है, जिससे वसीगरन हैरान रह जाता है।

वसीगरन को चिट्टी से पता चलता है कि उन पक्षियों को किसी नकारात्मक ऊर्जा या औरा से ताकत मिल रही है, जो किसी एक इंसान और कुछ पक्षियों के हैं। इसके बाद वसीगरन समझ जाता है कि उन पक्षियों को कैसे काबू में लाया जा सकता है। वो पक्षियों को बुलाने और सामान्य करने के लिए एंटीना का इस्तेमाल करता है। जब सामान्य करने की प्रक्रिया 50% हो जाती है तो वो पक्षी कमजोर हो कर एक मानव का रूप ले लेते हैं, जो अपने आप को पक्षी राजन कहता है।

उसके बाद दिखाया जाता है कि पक्षी राजन एक पक्षी विज्ञानी था, जिसके घर कई सारे पक्षी आते और उसके साथ रहते थे। लेकिन मोबाइल फोन के बढ़ने और उसके साथ विकिरण के बढ़ने से उसके सारे पक्षी मरने लगे थे। वो ये बात जयंत कुमार, रंजीत लूला और टेलीकॉम मंत्री से भी कहता है, पर कोई बात तक नहीं सुनता, वो कई बैठक और आंदोलन भी करता है, पर कोई साथ नहीं देता। जब उसके सारे पक्षी मर जाते हैं तो पक्षी राजन भी ख़ुदकुशी कर लेता है। उसका जीवन और कुछ मारे हुए पक्षियों का जीवन आपस में मिल कर एक औरा बना लेता है, जो मोबाइल फोन पर नियंत्रण पा लेता है।

चिट्टी उसे लोगों को न मारने की बात कहता है, पर पक्षी राजन इससे इंकार कर उस पर हमला कर देता है। चिट्टी एंटीना को फिर चालू कर पक्षी राजन को शक्तिहीन कर देता है और एक नियंत्रण करने वाले सर्किट में कैद कर देता है। चिट्टी के मदद करने से गृहमंत्री उसे कानूनी मान्यता दे देता है। गृह मंत्री इस तरह के अन्य रोबोट बनाने का आदेश भी उसे दे देता है। इससे धिनेन्द्र जल उठता है और पक्षी राजन जिस जगह कैद रहता है, वहाँ जा कर उसे आजाद कर देता है। पक्षी राजन अब वसीगरन के शरीर में प्रवेश कर लेता है और लोगों पर हमला शुरू कर देता है। चिट्टी हमला नहीं कर पाता, क्योंकि वो वसीगरन को नहीं मारना चाहता है। पक्षी राजन इसका फायदा उठाता है और चिट्टी को अलग-अलग कर देता है।

नीला उसे वापस लैब में ले जाती है और उसके शरीर को वापस जोड़ देती है। इस बार को उस माइक्रोचिप के जगह बोहरा का लाल चिप लगा देती है। इससे चिट्टी अब 2.0 बन जाता है। नीला उसे सिर्फ पक्षी राजन को मारने के लिए विवश करती है। चिट्टी अपनी ही तरह कई सारे रोबोट बना लेता है और वहीं पक्षी राजन एक फूटबाल के मैदान में कब्जा कर लेता है और धिनेन्द्र को मार देता है। चिट्टी अपनी सेना के साथ वहाँ आ जाता है और दोनों के बीच लड़ाई शुरू हो जाती है। बैटरी खत्म होता देख वो पावर स्टेशन के ओर जाता है। इस समय माइक्रोबॉट इकट्ठा हो कर चिट्टी बनते हैं, जो कुटी चिट्टी वर्जन 3.0 है, वे सभी सफ़ेद कबूतर के ऊपर बैठ कर वहाँ आते हैं। वे लोग पक्षी राजन का ध्यान भटका देते हैं और उसके औरा को वसीगरन से अलग कर देते हैं। वे माइक्रोबॉट मिल कर उस पक्षी राजन के औरा को एंटीना तक ले जाते हैं और खत्म कर देते हैं। वसीगरन धीरे-धीरे अस्पताल में ठीक होता रहता है। विजय कुमार उससे मिलने आता है, तब वो उसे बताता है कि पक्षी राजन एक अच्छा इंसान था, जो भ्रष्ट समाज से पीड़ित था। वो इसका भी सुझाव देता है कि सभी को मोबाइल के इस्तेमाल को कम करना चाहिए और जितना हो सके, उतने पक्षियों को बचाने की कोशिश करनी चाहिए। चिट्टी वापस अपने पुराने वर्जन में आ जाता है।

कलाकार
------

* रजनीकान्त - डॉ॰ वसीगरन, चिट्टी 2.0 और 3.0
* अक्षय कुमार - डॉ॰ रिचर्ड और पक्षीराजन
* आदिल हुसैन
* सुधांशु पाण्डेय - डॉ॰ बोहरा का पुत्र
* एमी जैक्सन - नीला
* प्रेम खान - अदृश्य रोबोट
* कलाभवन शजोहन
* भीमा डगला - कृष्णा
* रियाज़

निर्माण
-------

### विकास

इससे पहले बने फिल्म एंथीरन जिसे हिन्दी में रोबोट नाम से प्रदर्शित किया गया था। उसके सफलता के कारण इस फिल्म के निर्माता तुरंत ही इसके दूसरे भाग को बनाने के लिए मार्च 2011 में ही राजी हो गए।

### पात्र चुनाव

शंकर ने एंथीरन जो हिन्दी में रोबोट नाम से प्रदर्शित हुआ था, के दूसरे भाग जिसका नाम 2.0 के रूप में रखा गया है, के लिए रजनीकान्त के साथ एक और अभिनेता को लेने के लिए कमल हासन, आमिर खान और उसके बाद विक्रम से बात किया गया, लेकिन सभी ने इस फिल्म में काम करने से मना कर दिया। इसके बाद शंकर हिन्दी फिल्मों के अन्य अभिनेताओं रितिक रोशन और नील नितिन मुकेश से भी बात की लेकिन उन्होंने भी इस फिल्म में काम करने से साफ साफ मना कर दिया। इसके बाद इसके निर्माता ने अक्षय कुमार से इस फिल्म में काम करने हेतु बात की और अक्षय कुमार इसमें इस नकारात्मक किरदार को निभाने हेतु मान भी गए जिसके लिए उन्होंने 80 करोड़ रुपये लिये।

### फिल्मांकन

जवाहरलाल नेहरू मैदान, जहाँ फुटबॉल वाले हिस्से को फिल्माया गया है। 
इसे फिल्माने के लिए आधिकारिक रूप से 12 दिसम्बर 2015 के दिन को चुना था। इसी दिन रजनीकान्त जी का जन्मदिन भी था। लेकिन दल ने दक्षिण भारत में आई बाढ़ के कारण इस आयोजन का प्रचार करना उचित नहीं समझा। इसके बाद इस दिन को 7 दिसम्बर कर दिया गया और इसे एक छोटे से आयोजन के रूप में आयोजित किया गया। इस फिल्म को 2.0 नाम से ही 16 दिसम्बर 2015 से फिल्माना शुरू कर दिया गया। पहले भाग को फिल्माने का काम चेन्नई में ही 30 दिसम्बर 2015 तक चला। इसके बाद दूसरे हिस्से को फिल्माने का काम जनवरी 2016 के मध्य शुरू हुआ।

संगीत
-----

फिल्म के संगीत एलबम में कुल ३ हैं। पहले २ गीतों को दुबई के बुर्ज अल अरब में २७ अक्टूबर २०१७ को लाँच किया गया। हालाँकि फिल्म में केवल एक ही गीत का प्रयोग किया जाएगा।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "मैकेनिकल सुन्दरिये" | अब्बास टायरवाला | अरमान मलिक, शाशा तिरुपति | 5:28 |
| 2. | "राक्षशी" | अब्बास टायरवाला | ब्लाज़े, कैलाश खेर, नकाश अज़ीज़ | 4:09 |
| **कुल अवधि:** | **9:38** |

बॉक्स ऑफिस
----------

2.0 भारत में 6900 स्क्रीन और ओवरसीज में 2000 स्क्रीन में रिलीज़ हुई।
अमेरिकी बॉक्स ऑफिस पर, फिल्म ने रजनीकांत की पिछली फिल्म लिंगा (2014) के जीवनकाल के कारोबार को केवल दो दिनों में पार कर लिया। माँग को पूरा करने के लिए दूसरे दिन पाकिस्तान में स्क्रीन गिनती 20 से 75 हो गई थी। अपने दूसरे दिन, इस फिल्म ने भारत में लगभग ₹45 करोड़ (US$6.57 मिलियन) नेट अर्जित किया। 2.0 ने विदेशी बाजारों में पहले पाँच दिनों में यूएस $ 14.75 मिलियन (₹ 1.03 अरब) कमाए। अपने पहले सप्ताह के अंत तक, 2.0 फिल्म ने दुनिया भर में ₹480 करोड़ (US$70.08 मिलियन) (यूएस $ 67 मिलियन) अर्जित किया, जिसमें भारत में ₹362 करोड़ (US$52.85 मिलियन) (यूएस $ 50 मिलियन) और विदेशी बाजारों में 15 मिलियन अमेरिकी डॉलर (₹118 करोड़ (US$17.23 मिलियन)) शामिल थे।अपने चौथे सप्ताह के अंत तक फिल्म ने विश्वभर में 800 करोड़ (यूएस $ 116 मिलियन) रुपए की कमाई कर ली थी।

इन्हें भी देखें
---------------

* टिक टिक टिक
* बाहुबली 2: द कॉन्क्लूज़न
* बाहुबली: द बिगनिंग (2015)
* अंतरिक्षम 9000 किमी पर ऑवर

सन्दर्भ
-------

1. ↑  "`Endhiran 2.0` budget is 400 cr". *Sify*. मूल से 25 दिसंबर 2018 को पुरालेखित. अभिगमन तिथि 18 December 2015.
2. ↑  "2.0 Hits 500 Crore Worldwide - History For Tamil Cinema". Box Office India. 6 December 2018. मूल से 9 दिसंबर 2018 को पुरालेखित. अभिगमन तिथि 6 December 2018.
3. ↑  Divya, Goyal (23 March 2016). "Revealed: Akshay Kumar as Villain Dr Richard in Rajinikanth's Enthiran 2". *NDTV News Network*. NDTV. मूल से 25 दिसंबर 2018 को पुरालेखित. अभिगमन तिथि 12 सितंबर 2016.
4. ↑  "Akshay Kumar in Rajinikanth's '2.0' – Know more about his character in the film". *Zee Entertainment Enterprises*. Zee News. 23 March 2016. मूल से 25 दिसंबर 2018 को पुरालेखित. अभिगमन तिथि 12 सितंबर 2016.
5. ↑  "'Enthiran 2' aka '2.0' update:Adil Hussain, Ramya Krishnan join Rajinikanth-starrer". 13 July 2016. मूल से 25 दिसंबर 2018 को पुरालेखित. अभिगमन तिथि 12 सितंबर 2016.
6. ↑  "संग्रहीत प्रति". मूल से 30 जुलाई 2016 को पुरालेखित. अभिगमन तिथि 12 सितंबर 2016.
7. ↑  "I play a scientist in 2.0: Sudhanshu Pandey". *The Times of India*. 9 May 2016. मूल से 25 दिसंबर 2018 को पुरालेखित. अभिगमन तिथि 25 November 2016.
8. ↑  "Enthiran 2: Baahubali's Ramya Krishnan to share screen space with Rajinikanth after 17 years!". 12 July 2016. मूल से 25 दिसंबर 2018 को पुरालेखित. अभिगमन तिथि 12 सितंबर 2016.
9. ↑  Ipe, Ann (12 September 2016). "I couldn't refuse this cop role: Kalabhavan Shajohn". *Deccan Chronicle*. मूल से 25 दिसंबर 2018 को पुरालेखित. अभिगमन तिथि 12 September 2016.
10. ↑  . गायब अथवा खाली `|title=` (मदद)
11. ↑  "Superstar Rajini fighting villain Akshay Kumar animatronic birds in 20 – Tamil Movie News". Indiaglitz.com. 19 October 2016. मूल से 25 दिसंबर 2018 को पुरालेखित. अभिगमन तिथि 25 November 2016.
12. ↑  "संग्रहीत प्रति". मूल से 18 जुलाई 2017 को पुरालेखित. अभिगमन तिथि 22 जुलाई 2017.
13. ↑  "Rajinikanth'sજીજસ songs leaked online, tracklist revealed". The Indian Express. मूल से 25 दिसंबर 2018 को पुरालेखित. अभिगमन तिथि 31 अक्तूबर 2017.
14. ↑  Upadhyaya, Prakash. "2.0 audio launch: Know all about the music-release function of Rajinikanth, Akshay Kumar film". *International Business Times, India Edition* (अंग्रेज़ी में). मूल से 25 दिसंबर 2018 को पुरालेखित. अभिगमन तिथि 25 October 2017.
15. ↑  "Unlike Enthiran, Rajinikanth's 2.0 will have only one song". *India Today*. मूल से 25 दिसंबर 2018 को पुरालेखित. अभिगमन तिथि 23 November 2016.
16. ↑  "India Top Opening Day All Formats - 2.0 Second - Box Office India". *boxofficeindia.com*. मूल से 25 दिसंबर 2018 को पुरालेखित. अभिगमन तिथि 30 November 2018.
17. ↑  "2.0 All India Day Five Update - Maintains Very Well". मूल से 25 दिसंबर 2018 को पुरालेखित. अभिगमन तिथि 5 दिसंबर 2018.
18. ↑  "2.0 Week One All India GROSS - Hindi Markets Set For 50%". मूल से 25 दिसंबर 2018 को पुरालेखित. अभिगमन तिथि 6 दिसंबर 2018.
19. ↑  "'2.0' box office collections first weekend: Shankar and Rajinikanth's film rakes in Rs 328.9 Cr gross worldwide". मूल से 25 दिसंबर 2018 को पुरालेखित. अभिगमन तिथि 11 दिसंबर 2018.
20. ↑  बंसल, साक्षी (2018-12-23). "रोबोट 2.0, बॉक्स ऑफिस कलेक्शन: रजनीकांत और अक्षय कुमार अभिनीत फिल्म ने किया 800 करोड़ का आकड़ा पार". *दा इंडियन वायर*. मूल से 9 अप्रैल 2019 को पुरालेखित. अभिगमन तिथि 2018-12-26.

बाहरी कड़ियाँ
-------------

* *2.0 (फ़िल्म)*  इंटरनेट मूवी डेटाबेस पर
* Rajnikanth's 2.0, Know more about the Cast & Crew - BookMyShow